6. ΝΟΜΟΣ υπ’ αριθ. 3654 της 9/15 Ιαν. 1957 (ΦΕΚ Α΄ 6) Περί συμπληρώσεως των περί Ταμείου Αλληλοβοηθείας Αξιωματικών Στρατού (Τ.Α.Α.Σ. ) ισχυουσών διατάξεων. Άρθρ.1.-1.Πρόσθετον βοήθημα εκ του Ταμείου Αλληλοβοηθείας Αξιωματικών Στρατού παρέχεται και εις τους συμφώνως προς τας διατάξεις της παρ. 1 του άρθρ. 3 του Ν.Δ. 2190/52 «περί τροποποιήσεως και συμπληρώσεως των περί Τ.Α.Α.Σ. διατάξεων» δικαιωθέντας αναπροσαρμογής των μετά την 1ην Ιουλ. 1950 απαιτητών δόσεων του βοηθήματος αξιωματικούς και ανθυπασπιστάς και εν περιπτώσει θανάτου εις τας οικογενείας τούτων. 2.Το πρόσθετον τούτο βοήθημα συνίσταται εις τα ως κατωτέρω καθοριζόμενα ποσοστά επί του βασικού βοηθήματος του προκύπτοντος εκ του γινομένου του αριθμού των ετών συμμετοχής εις το Τ.Α.Α.Σ. επί το κατά βαθμόν ποσόν το καθοριζόμενον υπό της παρ. 5 του άρθρ. 11 του από 17.2.55 Β. Δ/τος «περί κωδικοποιήσεως της ισχυούσης Νομοθεσίας περί Τ.Α.Α.Σ.». α)Δια τους έχοντας μίαν και δύο απαιτητάς δόσεις, ποσοστόν 55%. β)Δια τους έχοντας τρεις και τέσσαρες απαιτητάς δόσεις, ποσοστόν 60%. γ)Δια τους έχοντας πέντε και έξ απαιτητάς δόσεις, ποσοστόν 65%. 3.Ειδικώς δια τας οικογενείας των εκ των ανωτέρω φονευθέντων, εξαφανισθέντων ή θανόντων, αίτινες εδικαιώθησαν πολεμικής συντάξεως, προκειμένου περί του υπολογισμού του δικαιουμένου υπό τούτων του προσθέτου τούτου βοηθήματος τα έτη συμμετοχής εις το Τ.Α.Α.Σ. προσαυξάνονται κατά τρία, του ούτω καθοριζομένου βοηθήματος μη δυναμένου να είναι μικροτέρου του αναλογούντος εις δεκαπενταετή συμμετοχήν ουδέ ανωτέρου εκείνου όπερ απελάμβανον οι έχοντες τον ανώτερον αριθμόν ετών συμμετοχής κατά την ημερομηνίαν του θανάτου ή της εξαφανίσεως των ανωτέρω. 4.Του υπό του παρόντος Νόμου προβλεπομένου προσθέτου βοηθήματος δεν δικαιούνται οι δι’ οιονδήποτε λόγον στερηθέντες συντάξεως εκ του Δημοσίου. 5.Το ως άνω πρόσθετον βοήθημα καταβάλλεται τη αιτήσει των δικαιούχων υποβαλλομένη εντός ανατρεπτικής προθεσμίας έξ μηνών από της ισχύος του παρόντος. Βλ. παράτασιν κατωτ. άρθρ. 5 παρ. 3 Ν.Δ. 4182/1961. Άρθρ.2.-1.Δια την καταβολήν του απαιτουμένου ποσού του κατά τας διατάξεις του προηγουμένου άρθρ. 1 του παρόντος Νόμου καθοριζομένου προσθέτου βοηθήματος διατίθεται αντίστοιχον χρηματικόν ποσόν εκ του υφισταμένου τοιούτου παρά τω Τ.Α.Α.Σ. και προερχομένου εκ της υπερεισπράξεως της υπέρ τούτου κρατήσεως 2%, της προβλεπομένης υπό της παρ. 6 του άρθρ. 7 του από 17.2.55 Β. Δ/τος «περί κωδικοποιήσεως των περί Τ.Α.Α.Σ. ισχυουσών διατάξεων». 2.Το ούτω διατιθέμενον χρηματικόν ποσόν ορίζεται εις δραχ. 23.000.000, το δε τυχόν υφιστάμενον παρά τω Τ.Α.Α.Σ. εκ της άνω αιτίας επί πλέον τούτου ποσόν εισάγεται εις το Δημόσιον Ταμείον εντός μηνός από της δημοσιεύσεως του παρόντος. Τυχόν υπέρβασις του ανωτέρω ποσού, προκύπτουσα εκ της εφαρμογής των διατάξεων του παρόντος Νόμου, θέλει βαρύνει τους πόρους του Τ.Α.Α.Σ., παραμένει δε εις ειδικόν λογαριασμόν τούτου και θέλει αποσβεσθή εις τέσσαρας οικονομικάς χρήσεις. 3.Εις το τέλος του εδαφ. α΄ της παρ. 6 του άρθρ. 7 του από 17.2.55 κωδικοποιουμένου Β. Δ/τος «περί κωδικοποιήσεως των περί Τ.Α.Α.Σ. ισχυουσών διατάξεων» προστίθεται εν συνεχεία η φράσις «και εντός μηνός από της πραγματοποιήσεως της εισπράξεως ταύτης». Σελ. 1545 Ταμείο Αλληλοβοηθείας Στρατού Ξηράς 36.Σ.γ.6 4.Παρατείνεται επί τρίμηνον από της ισχύος του παρόντος Νόμου η προθεσμία υποβολής αιτήσεως πληρωμής υπό του Τ.Α.Α.Σ. μη εισπραχθέντων υπό δικαιούχων τούτου λόγω παραγραφής βοηθημάτων απορρεόντων εκ της εφαρμογής των διατάξεων του Ν.Δ. 303/1937 και των μεταγενεστέρων τοιούτων περί Τ.Α.Α.Σ. Άρθρ.3.-1.Ο χρόνος και ο τρόπος καταβολής του κατά τας διατάξεις του παρόντος Νόμου προσθέτου βοηθήματος ως και πάσα αναγκαία προς τούτο λεπτομέρεια καθορισθήσονται δια διαταγών του Υπουργού Εθνικής Αμύνης. 2.Επιτρέπεται εξαιρετικώς η χορήγησις εις τους εκτελούντας υπηρεσίαν παρά τω Τ.Α.Α.Σ. υπαλλήλους αποζημιώσεως δι’ υπερωρίας μόνον δι’ εργασίας προς εκτέλεσιν του παρόντος Νόμου και εντός του πρώτου εξαμήνου από της δημοσιεύσεως του Νόμου τούτου. Άρθρ.4.-Το ποσόν του υπό του Τ.Α.Α.Σ. χορηγουμένου συνολικού βοηθήματος, ο τρόπος και ο χρόνος ως και αι λοιπαί λεπτομέρειαι της καταβολής τούτου εις τους εφ’ εξής εξερχομένους του στρατεύματος Αξιωματικούς και Ανθ/στάς μετόχους του Τ.Α.Α Σ. και δικαιουμένους τοιούτου κατά τας περί τούτου ισχυούσας διατάξεις ως και εις τους κληρονόμους τούτων καθορισθήσονται δια Β. Δ/τος εκδοθησομένου εφ’ άπαξ τη προτάσει του Υπουργού Εθνικής Αμύνης και τροποποιούντος ή καταργούντος υφισταμένας σχετικάς διατάξεις. Μέχρις εκδόσεως του ως άνω Β. Δ/τος θα εφαρμόζωνται αι μέχρι τούδε ισχύουσαι διατάξεις. 